Borge kirke (Østfold)

Borge kirke er en langkirke fra 1861 i Fredrikstad kommune og domprosti, Østfold fylke. Antagelig har plassen som kirken ligger på nå blitt brukt som norrønt gudehov i førkristen tid. Den første kirken som ble bygd på stedet ble viet til Olav den hellige. Kirken på stedet har brent flere ganger. Den nåværende Borge kirke ble bygd i 1861. I 1946–50 ble kirken restaurert etter planer av Dagfinn Morseth og Mads Wiel Gedde. Det det opprinnelige tårnet ble revet, og kirken fikk nytt tårn. Byggverket er i stein og har 230 plasser. Gravkapellet fra 1961 er tegnet av Aksel Fronth. Kirken har stein fra den tidligere middelalderkirken i veggene. I februar 1660 var det et slag mellom to mindre hærer i slagorden i området ved Borge kirke. Dette er kjent som slaget ved Borge kirke. Adkomst til stedet er via fylkesvei 524 og riksvei 110 / fylkesvei 113. Referanser Litteratur Veel, Haakon Anker (1961). Borge kirke 1861-1961: Historikk i anledning Borge kirkes 100 års jubileum. Fredrikstad: Borge menighetsråd. Thorkildsen, Tore E. (1994). «Borge kirke». På kirkevei i domprostiet. Hvaler: TK-Publikasjon. s. 99-107. ISBN 82-91470-00-6. Rasmussen, Alf Henry, red. (1993). Våre kirker. Norsk kirkeleksikon. Kirkenær: Vanebo forlag. s. 690. ISBN 82-75-27022-7. Eksterne lenker Norges kirker: Borge kirke (no) «Borge kirke (Østfold)». Kirkesøk. Den norske kirke. (no) «Borge kirke (Østfold)». Kulturminnesøk. Riksantikvaren – Direktoratet for kulturminneforvaltning.